Günter von Drenkmann

George Richard Ernst Günter von Drenkmann (1910–1974) var en tysk jurist og president for Berlins kammerrett. Han ble det første mordoffer for den venstreorienterte terror i Tyskland i 1979-årene.

Günter von Drenkmann var som dommer i sivilsaker blitt justiskammerpresident, og var dermed bystaten Berlins øverste dommer. Den 10. november 1974 brøt flere terrorister seg inn i hans hjem, etter at RAF-terroristen Holger Meins dagen før hadde dødd under en sultestreik i Wittlich-fengselet. Terroristene kalte seg «Bevegelsen 2. juni». Günter von Drenkmann ble skutt og drept av terroristene.

Det er fremdeles omstridt om terroristene planla å bortføre von Drenkmann, og myrdet ham da han satte seg til motverge, eller om de hadde planlagt å drepe ham like fra starten. Drapet er ikke oppklart.

Drenkmann ble regnet som et liberalt menneske og var medlem av SPD. En gate i Tempelhof-Schöneberg skal kalles opp etter Günter von Drenkmann.

 Referanser 

Kategori:Tyske jurister
Kategori:Terrorofre
Kategori:Personer fra Berlin